Non metal

Los non metales son una de les tres categoríes d'elementos químicos xunto colos metales y los metaloides, siguiendo una clasificación según les propiedaes d'enllaz y ionización. Carauterícense por presentar una alta electronegatividá, polo que ye más fácil que ganen electrones a que los pierdan.

Estrictamente falando, los elementos d'esta serie química son: hidróxenu (H), carbonu (C), nitróxenu (N), fósforu (P), oxíxenu (O), azufre (S) y seleniu (Se). Sicasí, nun sentíu más ampliu, tamién suelen amestase nel términu de non metales les series químiques de los halóxenos y de los gases nobles.

Sacante l'hidróxenu, tán toos allugaos na tabla periódica nel elementos del bloque p. L'hidróxenu normalmente allúgase enriba los metales alcalinos, pero suel comportase como un non metal.

Un non metal suel ser aislante o semiconductor de la lletricidá. Los non metales suelen formar enllaces iónicos colos metales, ganando electrones o enllaces covalentes con otros non metales, compartiendo electrones. Los sos óxidos son ácidos.

Los non metales constitúin la mayor parte de la Tierra, sobre manera les capes más esternes, y los organismos tán compuestos na so mayor parte por non metales. Dellos, en condiciones normales, son diatómicos n'estáu elemental: H2, N2, O2, F2, Cl2, Br2 y I2.

11314151617 HHidróxenu Xxxxxxxxxx BBoru CCarbonu NNitróxenu OOxíxenu FFlúor Xxxxxxxxxx Xxxxxxxxxx AlAluminiu SiSiliciu PFósforu SAzufre ClCloru Xxxxxxxxxx Xxxxxxxxxx GaGaliu GeXermaniu AsArsénicu SeSeleniu BrBromu Xxxxxxxxxx Xxxxxxxxxx InIndiu SnEstañu SbAntimoniu TeTeluriu IYodu Xxxxxxxxxx Xxxxxxxxxx TlTaliu PbPlomu BiBismutu PoPoloniu AtAstatu

 Referencies 

 Enllaces esternos 

Categoría:Elementos químicos